Publication: Magyar Közlöny
Issue: MK-2002-130 (Year: 2002, Number: 130)
Era: 1990-2004
Section: Az indítvány benyújtását követõen az Alkotmánybíróság a 23/2002. (VI. 21.) AB határozatában az Ör. 2. 6. §
Paragraph Index: 374

1. Az Ör. 2. 21. § (1) bekezdése a következõ elõírásokat tartalmazza: „(1) A társasházban lévõ legalább komfortos önkormányzati lakás havi bére azonos mértékû az önkormányzat által az adott lakás után fizetett mindenkori közös költséggel és az FB Kft. által az önkormányzat felé kiszámlázott, az adott lakást terhelõ I., II., V. számú szerzõdések (a továbbiakban: FB Kft. kezelési díja) tárgyévi díjainak 1 havi összegével. Ha a társasház a közös költség megállapításakor nem tett különbséget a lakások komfortfokozata alapján, akkor félkomfortos lakásnál a közös költségnek és az FB Kft. 2002/130. szám kezelési díjának 65%-át, komfort nélküli lakásnál 50%-át, szükséglakásnál 40%-át kell fizetni. Ha a társasház által megállapított közös költség a lakások víz- és szemétdíját, valamint a felvonóhasználati díjat is tartalmazza, a bérlõnek a víz- és szemétdíjat, valamint a felvonóhasználati díjat nem kell külön megfizetni.” Az indítványozó álláspontja szerint ez a szabályozás azzal, hogy a társasházakban lévõ önkormányzati lakások esetén a társasházi közös költséget tette a lakbérmérték alapjává, sérti az Lt. 34. § (2) bekezdését, valamint az önkormányzati tulajdonban álló lakások lakbérövezeteirõl, a lakbér-megállapítás és lakásfenntartási támogatás elveirõl, valamint a lakásépítés támogatásának rendszerérõl szóló 50/1995. (X. 20.) Fõv. Kgyr. (a továbbiakban: Kgyr. 2.) 2—3. §-aiban foglalt elõírásokat. Az Lt. 35. §-ában, valamint a Kgyr. 2. 4. §-ában foglalt szabályok megsértése miatt az indítványozó sérelmezi azt is, hogy a vitatott rendelkezés a bérlõkre hárítja az FB Kft.-nek a lakások kezelésével kapcsolatosan felmerült költségeit. Az indítványozó ez utóbbi — a kezelési költségeknek a bérlõkre hárításáról rendelkezõ — szabályok tekintetében azt kérte, hogy az Alkotmánybíróság visszaható hatállyal semmisítse azokat.

Source: https://magyarkozlony.hu/hivatalos-lapok/752a5a6f9e9d5e357975ed7aea86bee9718bac6d/dokumentumok/7b251fd2533b5fe57b496f301977e56b6cea2272/letoltes